**Zagreb, 12. veljače 2021.**

**OBAVIJEST O NABAVI**

**Podaci o Naručitelju:**

Hrvatska turistička zajednica

Iblerov trg 10/IV, 10000 Zagreb, Hrvatska

Tel: 01 4699 333

Fax: 01 4557 827

Internetska adresa: [www.croatia.hr](http://www.croatia.hr); [www.htz.hr](http://www.htz.hr)

Adresa elektroničke pošte: [web@htz.hr](mailto:web@htz.hr)

Matični broj: 3943658

OIB: 72501368180

**Osnovne informacije o predmetu nabave:**

Predmet nabave je dobava licenci programskih rješenja potrebnih za izgradnju i funkcioniranje novog turističko-informacijskog sustava croatia.hr. Od ponuditelja se traži da ponudi cijenu i osigura te implementira tražene licence za programska rješenja definirana natječajnom dokumentacijom ili jednakovrijedne prema njihovoj funkcionalnosti na traženoj okolini za period od tri godine.

Turističko-informacijski portal croatia.hr za potpunu funkcionalnost koristi licence za softverska rješenja koje se licencira po principu Softver kao usluga (Software as a Service - SaaS) modelu korištenja softvera u kojem Naručitelj ili njegov partner na projektu upravlja softverom i okruženjem koje podržava (hosting) njegovu dostupnost, a korisnici mu pristupaju putem mreže.

Nabavljaju se licence za:

* Eiryn ticketing sustav ili jednakovrijedan sustav čije je rješenje namijenjeno za upravljanje procesima (uslugama) bilježeći sve akcije kroz krovni entitet – Ticket,
* Dynatrace nadzorni alat: Host units i DEM units (dvije vrste licenci) ili jednakovrijedan sustav koji služi za nadzor performansi aplikacija (APM) 3. generacije u stvarnom vremenu produkcijske okoline.

**Rok za dostavu ponuda:**

5. ožujka 2021. godine u 12:00 sati

**Način dostave ponuda:**

Ponude se dostavljaju u Hrvatsku turističku zajednicu, Iblerov trg 10/IV, 10000 Zagreb, svaki radni dan od 09:00 do 16:00 sati ili preporučenom poštanskom pošiljkom na navedenu adresu.

Na omotnici ponude mora biti naznačen naziv i adresa Naručitelja, naziv i adresa Ponuditelja, naziv predmeta nabave, oznaka „NE OTVARAJ - PONUDA“, odnosno mora stajati oznaka sljedećeg izgleda:

HRVATSKA TURISTIČKA ZAJEDNICA

Iblerov trg 10/IV, 10000 Zagreb

NE OTVARAJ – PONUDA

Nabava licenci za održavanje web turističko-informacijskog sustava croatia.hr (kupnja, instalacija i konfiguracija licenci)

Dostavom se smatra isključivo fizička predaja ponude u navedenom roku na recepciji Hrvatske turističke zajednice, Iblerov trg 10/IV, 10000 Zagreb, bez obzira na odabrani način dostave.

Ponuditelj samostalno određuje način dostave i sam snosi rizik eventualnog gubitka odnosno nepravovremene dostave ponude.

Sve ponude koje nisu predane na ovaj način i u navedenom roku za dostavu ponuda neće se otvarati i razmatrati te će biti vraćene Ponuditelju.

**Komunikacija s Naručiteljem:**

Organizacijska jedinica ili osoba zadužena za komunikaciju s Ponuditeljima:

Odjel za internetske stranice

Dean Pelin, voditelj Odjela za internetske stranice

E-mail: [web@htz.hr](mailto:web@htz.hr)

Sva komunikacija prije slanja ponude a vezana uz predmet nabave, obavlja se isključivo pisanim putem na navedenu e-mail adresu. U Predmetu („Subject“) elektroničke pošte potrebno je upisati „HDT – Nabava licenci za croatia.hr“ te kratak naslov upita. Dostava obavijesti elektroničkim putem smatra se obavljenom u trenutku kada je njezino uspješno slanje (eng. Delivery Receipt) zabilježeno na poslužitelju za slanje takvih poruka.

HTZ će na zahtjev Ponuditelja, upućen putem elektroničke pošte, otkloniti sve nejasnoće i ponuditi dodatna pojašnjenja, a u svrhu prikupljanja što kvalitetnijih ponuda.

Upiti vezani uz uvjete za nadmetanje i pojašnjenje su pravodobni ako su dostavljeni Naručitelju na način opisan u ovoj dokumentaciji najkasnije 5 (pet) kalendarskih dana prije dana isteka roka za dostavu ponuda. Naručitelj je dužan u roku od 4 (četiri) kalendarska dana odgovoriti na pravodobno postavljene upite i tražena pojašnjenja. Ukoliko Naručitelj ne odgovori u navedenom roku, rok za dostavu ponuda će biti primjereno produžen.

Naručitelj neće odgovarati na upite koji pristignu na drugačiji način ili na drugu adresu elektroničke pošte.